
PARLAMENTUL ROMÂNIEI

CAMERA DEPUTAŢILOR
	Comisia pentru politică economică,
reformă şi privatizare 
	                      Nr. 4c-1/210
                      Pl-x 381/2016
                        


                                                                                           Bucureşti,  04.10.2016
                                                       AVIZ

asupra propunerii legislative
de completare a Ordonanţei de urgenţă nr. 99/2006 privind instituţiile
de credit şi adecvarea capitalului, cu modificările şi completările ulterioare

În conformitate cu prevederile art. 95 din Regulamentul Camerei Deputaţilor, republicat, Comisia pentru politică economică,  reformă şi privatizare a fost sesizată spre dezbatere şi avizare, cu propunerea legislativă de completare a                                              Ordonanţei de urgenţă nr. 99/2006 privind instituţiile de credit şi adecvarea capitalului, cu modificările şi completările ulterioare, transmisă cu adresa                 nr. Pl-x 381 din 26 septembrie 2016, înregistrată sub nr. 4c-1/210 din                                   27 septembrie  2016. 
Senatul, în calitate de primă Cameră sesizată, a respins iniţiativa legislativă în şedinţa din 20 septembrie 2016.
Conform prevederilor art. 75 din Constituţia României, republicată, şi ale                        art. 92 alin. (9) pct. 1 din Regulamentul Camerei Deputaţilor, republicat,                                       Camera Deputaţilor este Cameră decizională. 

Potrivit reglementărilor art. 61 din Regulamentul Camerei Deputaţilor, republicat, membrii Comisiei au dezbătut iniţiativa legislativă menţionată mai sus în                                  şedinţa din 4 octombrie 2016.

Membrii Comisiei au examinat propunerea legislativă supusă avizării, expunerea de motive, avizul favorabil al Consiliului Legislativ, cu observaţii                     şi propuneri, transmis cu adresa nr. 376 din 20 aprilie 2016 şi punctul de vedere                      al Guvernului, transmis cu adresa  nr. 1370 din 21 iulie 2016,  prin care menţionează că nu susţine adoptarea inițiativei legislative.
Cu prilejul dezbaterilor, membrii Comisiei pentru politică economică, reformă şi privatizare au constatat faptul că, propunerea legislativă nu se justifică întrucât aspectele vizate au fost deja reglementatate prin Ordonanţa de urgenţă a Guvernului               nr. 52/2016 privind contractele de credit oferite consumatorilor pentru bunuri imobile, precum şi pentru modificarea şi completarea Ordonanţei de urgenţă a Guvernului nr. 50/2010 privind contractele de credit pentru consumatori.
Mai mult decât atât, Ordonanţa de urgenţă a Guvernului nr.99/2006
privind instituţiile de credit şi adecvarea capitalului, aprobată cu modificări și completări prin Legea nr. 227/2007, cu modificările și completările ulterioare este un act normativ care reglementează activitatea institutiilor de credit, nefiind astfel un instrument adecvat pentru introducerea de reguli/restricții adresate recuperatorilor de creanțe, reguli cu specific predominant de protecție a consumatorului și care, din acest considerent, este normal să se regasească în legislația specifică Autorității Naționale pentru Protecția Consumatorului. În acest sens, potrivit art. 110 alin. (1) din Ordonanţa de urgenţă a Guvernului nr. 52/2016 privind contractele de credit oferite consumatorilor pentru bunuri imobile, precum şi pentru modificarea şi completarea Ordonanţei de urgenţă a Guvernului nr. 50/2010 privind contractele de credit pentru consumatori ,,(1) În cadrul Autorităţii Naţionale pentru Protecţia Consumatorilor se înfiinţează o structură responsabilă cu înregistrarea intermediarilor de credite şi a reprezentanţilor desemnaţi, precum şi cu asigurarea funcţionării punctului unic de informare".

Faţă de cele menţionate mai sus, membrii Comisiei pentru politică economică, reformă şi privatizare au hotărât, cu unanimitate de voturi, avizarea negativă a iniţiativei legislative.
În raport cu obiectul şi conţinutul său, propunerea legislativă face parte din categoria legilor ordinare.
      VICEPREŞEDINTE
                                  SECRETAR 
           Aurel VAINER                                                             Cornel ITU
         ŞEF SERVICIU
    Lidia-Graziella SEGĂRCEANU

